Instagram va promova conţinutul original și va penaliza agregarea conținutului
O nouă schimbare a modului în care funcţionează algoritmul de recomandări al Instagram va aduce mai sus conţinutul original şi va penaliza agregarea conţinutului, transmite News.ro.
Instagram anunţă că va implementa o nouă modificare de algoritm, despre care spune că este menită să acorde o prioritate mai mare conţinutului original.
În acelaşi timp, algoritmul va promova mai puţin conţinutul preluat sau repostat de conturi care nu au propriul conţinut, ci postează conţinutul altora (agregatoare).
Totodată, compania spune că schimbă modul în care sunt recomandate filmările verticale, numite Reels în cadrul reţelei, pentru a oferi o vizibilitate mai mare conturilor cu mai puţini urmăritori.
Instagram numeşte această modificare din urmă o corecţie necesară pentru a da o şansă de creştere şi conturilor mici.
În mod istoric, recunoaşte compania, algoritmul a favorizat conturile cu mulţi urmăritori şi agregatoarele de conţinut, în defavoarea micilor creatori.
Aceste schimbări ar putea aduce o reducere a vizibilităţii conturilor marilor creatori, crescând în acelaşi timp vizibilitatea conturilor mici.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank